Bilek
Konstitusi Atjeh Meurdehka
Konstitusi Atjèh Meurdéhka
NARIT PEU-INTAT
Konstitusi Atjèh Meurdéhka njoë meusadja teuseusôn sibagoë meunumat keu
bandum pihak njang gulam tugaih dan tanggông-djaweuëb peudjak buët sutji
peubibeuëh nanggroë dan bansa Atjèh nibak peundjadjahan aséng. Konstitusi njoë
memakna tjit sibagoë saboh disiplin untôk pageuë tubôh organisasi supaja sabé
djidjak ateuëh garéh sampé trôk bak tudjuan.
1. NAN
Nan organisasi nakeuh Atjèh Meurdéhka atawa geupeupaneuk deungon AM
2. TUDJUAN
Tudjuan nibak AM nakeuh:
2.1. Untôk peumeurdéhka Atjèh nibak sigala beuntôk peundjadjahan deungon
tjara-tjara njang geupeubeuna ulèh nilai-nilai njang na lam masjarakat Atjèh
dan hukôm internasional.
2.2. Untôk peutrang bak masjarakat dônja bahwa peukara Atjèh nakeuh peukara
hak peuteuntèë nasib-droë dan peukara hak dekolonisasi Hindia Beulanda
njang gohlom djipeudjak lagèë meunurôt prinsip dan atôran-atôran PBB.
2.3. Untôk peugisa keulai dèëlat Neugara Atjèh, lagèë jôh gohlom Beulanda
teuka.
3. KEU-ANGGÈËTAAN
3.1. Ke-anggèetaan teuhah keu soë mantong njang meuseutia deungon
peurdjuangan AM seureuta ta'at keu asoë nibak konstitusi njoë.
3.2. Tiëp anggèëta njang meudaftar wadjéb geubajeuë pèng buleuën.
3.3. Anggèëta njang meulangga konstitusi dan meulanggéh deungon tudjuan AM,
djeuët geupeu-non-aktif nibak ke-anggèëtaan uléh Presidium, ateuëh lapôran
Perwakilan Neugara dan ateuëh peursetudjuan Madjeulih Ureuëng Tuha.
3.4. Ureuëng-ureuëng njang ka séb bukti na rôh poh bansa Atjèh diluwa hukôm
atawa teulibat dalam buët-buët kriminal rajek handjeuët tateurimong sibagoë
anggèëta.
4. ORGANISASI
Organisasi njoë teudong nibak Madjeulih Umum (MU); Madjeulih Ureuëng Tuha
(MUT); Presidium; Perwakilan Nanggroë (PN); Birô-Birô (BB).
5. MADJEULIH UMUM
5.1. Rapat Madjeulih Umum, RMU, nakeuh badan peunutôh njang paléng
lambông dalam AM.
5.2. Madjeulih Umum teudong nibak Perwakilan Nanggroë, Madjeulih Ureuëng
Tuha, Perwakilan dari Atjèh, Perwakilan Presidium.
5.3. RMU akan geupiléh sidroë Keutuha untôk masa peuët thôn.
5.4. RMU teupeuduëk paléng kureuëng dua thôn sigo, bak teumpat njang
geupeuteuntèë uléh Presidium.
5.5. PN, MUT, Perwakilan dari Atjèh dan Presidium akan geukirém paléng
kureuëng sidroë waki dalam RMU.
5.6. RMU akan geupiléh anggèëta2 njang duëk dalam Presidium.
5.7. Dalam RMU, Presidium akan bri lapôran2 peunténg, antara laén lapôran
ekonomi organisasi, lapôran2 teuntang keumadjuan/keundala/keusulétan
peurdjuangan.
6. MADJEULIH UREUÊNG TUHA
6.1. MUT teudong nibak tokoh2 njang meudjasa dan mantong seutia keu
peurdjuangan Atjèh Meurdéhka.
6.2. MUT akan geupiléh keudroë sidroë keutuha dan waki keutuha.
6.3. Tugaih dan keuwadjéban MUT nakeuh kawai/satoh, bri naséhat keu
organisasi
6.4. Peugot usôi dan rekomendasi keu Presidium
6.5. Anggèëta MUT (hana bataih djumlah djih) geupiléh dalam Rapat Madjeulih
Umum, RMU, ateuëh usôi/rekomendasi Presidium
6.6. PN na hak bak geu-usôi anggèëta teunamah MUT njang geupeuputôh uléh
Presidium.
6.7. Anggèëta MUT njang mantong aktif/sanggôp, djeuët geupiléh/geudjôk tugaih
dalam meubagoë bideuëng.
6.8. MUT djeuët geuhôi RMU meunjo na masalah2 dalam leumbaga organisasi
njang han keumah peuseulusoë deungon Presidium atawa PN.
7. PERWAKILAN NANGGROË
7.1. Anggèëta AM di saboh2 nanggroë geupiléh sidroë ulèë.
7.2. Neugara rajek lagèë Amerika, Kanada, Australia dan Malaysia disinan le
tinggai masjarakat Atjèh, djeuët geupeugot padum2 boh Perwakilan, lagèë
Perwakilan Wilajah (PW).
7.3. Koordinator bak saboh2 neugara djeuët tjit geuduëk dalam Presidium dan
Madjeulih Ureuëng Tuha.
7.4. PN djeuët geupeusapat Pèng Buleuën untôk peubiaja keugiatan organisasi.
7.5. Pèng Buleuën njang geupeusapat di tiëp2 nanggroë, djeuët geungui 70%
untôk peubiaja keugiatan2 bak teumpat / Nanggroë maséng2.
7.6. Koordinator PN geupeugot rapat rutin untôk geu-atô keuridja organisasi.
7.7. Koordinator PN, dalam “beraksi” (Demo, manifestasi dls) harôih na konsultasi
deungon keutuha Presidium atawa meulalui Keupala Sekretariat.
7.8. Presidium djeuët geupeurintah peuteubiët pèng ”sigra” meunjo na hai2 njang
meudadak.
8. PRESIDIUM
8.1. Presidium meurangkap sibagoë eksekutif dan legislatif njang meutanggôngdjaweuëb punoh untôk peugot dan peudjak program organisasi.
8.2. Presidium teudong nibak Keutuha dan Waki Keutuha, deungon djumlah
anggèëta 9 droë.
8.3. Keutuha, Waki Keutuha, Anggèëta Presidium geupiléh dalam Rapat
Madjeulih Umum (RMU)
8.4. Masa tugaih Presidium nakeuh 4 thôn dan tugaih njoë djeuët gepeupanjang
meunjo teupiléh lom, maksimal dua go.
8.5. Presidium meuduëk meunurôt djilakèë lé keuadaan atawa minimal dua go
sithôn.
8.6. Presidium geupiléh sidroë Beundahara deungon dua droë peumbantu
(revisor / ureuëng paréksa pèng).
8.7. Presidium geupeugot saboh Sekretariat dan geupiléh sidroë Keupala
Sekretariat.
8.8. Presidium geubeuntôk padum2 boh départemen meunurôt peureulèë.
8.9. Presidium geupeugot atôran2 dan program keuridja keu badan2 njang na
dimijub keukuasaan/tanggông-djaweuëb droë-geuh sitjara musjawarah dan
muwafakat.
9. SEKRETARIAT
9.1. Sekretariat meutanggông-djaweuëb langsông ukeuë Presidium
9.2. Sekretariat meufungsi sibagoë seunambông lidah dan profil organisasi
9.3. Tugaih laén Sekretariat nakeuh urôih administrasi, rôh di dalam njan suratmeunjurat (koresponden), peutubiët peunjata dan djaga website.
9.4. Keupala Sektretariat akan geupiléh padum-padum droë staff Sekretariat
'ohlheuëh geumeusjawarah deungon Presidium.
10. BEULANDJA
10.1. Beulandja peurdjuangan geu-urôih uléh sidroë beundahara njang geupiléh
uléh Presidium dan geubantu uléh dua droë peumbantu (auditor/ureuëng
paréksa pèng).
10.2. Sumber beulandja organisasi: pèng buleuën nibak anggèëta, sumbangan
nibak anggèëta dan pihak2 laén dan ôsaha-ôsaha laén lom njang sah.
10.3. Djumeulah pèng buleuën geupeuteuntèë dalam RMU
10.4. Tugaih maséng2 PN bak geupeusapat dana peurdjuangan dan geuseutôr
30% keu Beundahara Pusat
10.5. Pèng teubiët/tamong harôih geuteupeuë uléh paléng kureuëng dua droë
ureuëng, dan Presidium musti na akses keu buku pèng padjan-padjan
mantong.
11. AMANDEMEN / UBAH KONSTITUSI
11.1. Ubah Undang-Undang djeuët geupeugot dalam RMU deungon 2/3 majoritas
su nibak anggèëta njang teuka.
11.2. Ubah Undang-Undang ateuëh konstitusi harôih deungon tjara meutuléh.
12. PEMBUBARAN
12.1. Pembubaran AM geupeuputôh dalam RMU deungon ¾ majoritas su nibak
anggèëta njang teuka. Dan njoë teudjadi watèë Atjèh ka Meurdéhka.
12.2. Hareuta beunda atawa boinah nibak AM akan rhet keu Nanggroë.
13. PEUNUTÔP
Konstitusi njoë geuteurimong phôn that uléh RMU bak uroë buleuën 8 April 2012 dan
geuparaf uléh Keutuha RMU.
geuparaf lé
Adnan Daud
Denmark, 8 April 2012
Konstitusi Atjèh Meurdéhka
Categories: Basa Atjeh, ASNLF, Haba Pers
Post a Comment
Oops!
Oops, you forgot something.
Oops!
The words you entered did not match the given text. Please try again.
0 Comments
Categories
- English (2)
- Basa Atjeh (3)
- Press Release (3)
- Lam Nanggroe (0)
- Lua Naggroe (2)
- Internasional (2)
- Pidio Mlilad Atjeh 2012 (0)
- Waki Nanggroe Australia (1)
- Waki Nanggroe Malaysia (1)
- Waki Nanggroe Swedia (1)
- Waki Nanggroe Denmark (0)
- ASNLF (5)
- Siaran Pers (4)
- Haba Pers (2)
- Melayu (4)
- Milad Atjeh (3)
- Video Milad Atjeh Ke 36 (3)
lin_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn als_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn por_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn por_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn slv_Latn ace_Latn ace_Latn ace_Latn tur_Latn slv_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn zsm_Latn ace_Latn ace_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn sun_Latn eng_Latn ace_Latn ace_Latn min_Latn cym_Latn ace_Latn ace_Latn ace_Latn ace_Latn als_Latn ind_Latn ace_Latn zsm_Latn als_Latn als_Latn